English Wikipedia anti-SOPA blackout/fi

'''Vastaanottaja: Wikipedian lukijat ja yhteisö

'''Lähettäjä: Sue Gardner, Wikimedia-säätiön toimitusjohtaja

'''Päiväys: 16. tammikuuta 2012

Wikipedian yhteisö teki tänään päätöksen pimentää englanninkielinen Wikipedia vuorokaudeksi ympäri maailman alkaen 05:00 UTC-aikaa keskiviikkona 18. tammikuuta (voit lukea Wikimedia-säätiön lausunnon täältä). Pimennys on vastalause Yhdysvalloissa tehtyjä lakiesityksiä vastaan — Stop Online Piracy Actia edustajainhuoneessa ja PROTECT IP Act (PIPA)a senaatissa — jotka läpi mennessään vahingoittaisivat avointa internetiä, Wikipedia mukaanlukien.

Tämä on ensimmäinen kerta kun englanninkielinen Wikipedia järjestää tällaisen protestin, eikä päätöstä siitä tehty kevyin perustein. Kolme keskustelua järjestänyttä ylläpitäjää on kuvaillut sitä seuraavasti. Käyttäjien User:NuclearWarfare, User:Risker ja User:Billinghurst allekirjoittamasta julkilausumasta: 
 * Englanninkielisen Wikipedian yhteisön mielestä kummatkin lakiesitykset, jos ne hyväksytään, olisivat tuhoisia vapaan ja avoimen internetin kannalta.


 * Viimeisen kolmen vuorokauden aikana yli 1800 Wikipedian aktiivia ovat keskustelleet erilaisista keinoista, joilla yhteisö voisi vastustaa SOPAa ja PIPAa. Koskaan aiemmin ei Wikipedian yhteisökeskustelussa ole ollut yhtä monta osallistujaa, mikä kertoo käyttäjien huolesta esitetyn lainsäädännön suhteen. Suuri enemmistö osallistujista kannattaa merkittävämpää julkista toimintaa näitä kahta lakiesitystä kohtaan. Kaikista esitetyistä ehdotuksista englanninkielisen Wikipedian "pimentäminen" yhdessä muiden SOPAa ja PIPAa vastustavien sivustojen kanssa sai eniten kannatusta.


 * Keskustelun päättäneet ylläpitäjät panivat merkille, kuinka laaja-alaisesti Wikipedian käyttäjät ympäri maailman, ei ainoastaan Yhdysvalloissa, antoivat tukensa toimille. Pääasialliset vastalauseet tulivat niiltä, jotka olisivat halunneet rajoittaa pimennyksen ainoastaan yhdysvaltalaisiin käyttäjiin ja näyttää muille pelkän verkkobannerin.

 Tämän päätöksen myötä Wikipediaa tullaan arvostelemaan puolueettomuuden hylkäämisestä ja poliittisesta kannanotosta. Tämä on aito huolenaihe. Haluamme, että ihmiset luottavat Wikipediaan eivätkä pelkää sen levittävän propagandaa.

Silti, vaikka Wikipedian artikkelit ovat puolueettomia, itse sen olemassaolo ei. Kuten Wikimedia-säätiön johtokunnan jäsen Kat Walsh kirjoitti postituslistallemme, 
 * Tarvitsemme puitteiksemme lait, joka sallivat meidän jatkaa toimintaamme. Niiden täytyy myös sallia muiden sivustojen levittää käyttäjien luomaa aineistoa, sekä tietoa että ilmaisua. Wikimedian hankkeet ovat suurelta osin maailman tiedon järjestämistä, jäsentämistä ja keräämistä. Laitamme sen järkevään yhteyteen ja näytämme, kuinka sen voi käsittää.


 * Tuo tieto täytyy silti julkaista jossain, jotta kukaan voisi löytää sen tai käyttää sitä. Aina kun sitä voidaan sensuroida ilman kunnollista oikeuskäsittelyä, siitä kärsivät viestijä, yleisö ja Wikimedia. Jos aiheesta puhuminen on mahdollista vain niille, joilla on varaa oikeusapuun tai jos puhujan mielipiteet ovat heidän hyväksymiään, vain samat jo ennestään hyväksytyt mielipiteet ovat kenenkään saatavilla.

 Päätös englanninkielisen Wikipedian sulkemisesta ei ollut minun. Se oli muokkaajien yhteispäätöksellä syntynyt. Kannatan sitä silti.

Kuten Kat ja muut johtokunnan jäsenet, olen alkanut pitää Wikipedian julkista ääntä ja ihmisten luottamusta siihen voimavarana, joka haluaa palvella yleisöä. Lukijat luottavat Wikipediaan, koska he tietävät, että puutteistaan huolimatta sillä on sydän paikallaan. Se ei halua tehdä rahaa heidän katseellaan, saada heidät uskomaan johonkin tai myydä heille tuotteita. Wikipedialla ei ole salaista päämäärää: se haluaa olla vain avuksi.

Sama ei päde kaikkiin sivustoihin. Useimmilla on taloudellinen tarkoitus: niillä ansaitaan rahaa. Tämä ei silti tarkoita, etteivätkö ne haluaisi tehdä maailmasta parempaa – monet haluavat! Täytyy kuitenkin ymmärtää, että niiden kantoja ja toimia sanelevat ristiriitaiset motiivit.

Toivon kaikkien ymmärtävän, että kun Wikipedia suljetaan 18. tammikuuta, teimme sen lukijoidemme vuoksi. Tuemme kaikkien oikeutta aatteen- ja ilmaisunvapauteen. Mielestämme kaikilla pitää olla pääsy laajaan valikoimaan opettavaista aineistoa, vaikka heillä ei ole varaa maksaa siitä. Uskomme vapaaseen ja avoimeen internetiin, jossa tietoa voidaan jakaa esteettä. Mielestämme SOPAn ja PIPAn kaltaiset uudet lakiesitykset ja muut sen kaltaiset Yhdysvalloissa ja muualla eivät ole yhteisen edun mukaisia. Voit lukea englanniksi erittäin hyvän listan syitä vastustaa SOPAa ja PIPAa Electronic Frontier Foundationin sivuilta.

Miksi toimimme maailmanlaajuisesti emmekä vain Yhdysvalloissa? Ja miksi nyt, vaikka monet amerikkalaiset lainsäätäjät vetävät pois tukensa SOPAn suhteen?

Totuus on, ettemme usko SOPAn katoavan, ja PIPA on vielä hengissään. Lisäksi SOPA ja PIPA ovat merkkejä suuremmasta ongelmasta. Piratisminvastaisia lakeja kehitetään kaikkialla maailmassa, ja samalla pyritään säädellä internetiä muilla tavoin, jotka haittaavat vapautta netissä. Huolemme ulottuvat laajemmalle kuin SOPA ja PIPA. Ne ovat vain osa ongelmaa. Haluamme internetin pysyvän vapaana ja avoimena, kaikille ja kaikkialla.

18. tammikuuta toivomme teidän olevan kanssamme samaa mieltä ja teette kaikkenne saadaksenne äänenne kuuluviin.

Sue Gardner,

Toimitusjohtaja, Wikimedia Foundation

Comment on this post!